**Tájékoztató a gépjármű adóztatásban  
  
2017. 01. 01. napjától bekövetkezett változásról**

**2017. évtől az adómentesség az egyéb fogyatékossággal élők gépjárműveire is kiterjed.**  
  
A 2016. évben hatályos gépjárműadóról szóló 1991. évi LXXXII. törvény (továbbiakban: Gjt.) szabálya alapján a súlyos mozgáskorlátozott magánszemély, a súlyos mozgáskorlátozott kiskorú, valamint a cselekvőképességet korlátozó gondnokság alatt álló súlyos mozgáskorlátozott nagykorú személyt rendszeresen szállító, vele közös háztartásban élő szülő, mint adóalany egy darab - 100 kW teljesítményt el nem érő - személygépkocsija után évente 13 000 forint adókedvezményre jogosult.

**2017. évtől a mentességre jogosultak köre kibővül az egyéb fogyatékossággal élő személyekkel is (pl: autista, látás-, hallássérült). Ezen felül a súlyos mozgáskorlátozott vagy egyéb fogyatékossággal élő személyt rendszeresen szállító – vele közös háztartásban élő közeli hozzátartozó – adóalany a mentességre akkor is jogosulttá válik**, ha a súlyos mozgáskorlátozott, egyéb fogyatékossággal élő személy nem áll cselekvőképességet korlátozó gondnokság alatt és nem kiskorú.

Az új mentességi szabállyal változott a súlyos mozgáskorlátozott, egyéb fogyatékossággal élő személy fogalma. Eszerint a Gjt. alkalmazásában a súlyos mozgáskorlátozott, egyéb fogyatékossággal élő személy az, aki a súlyos mozgáskorlátozott személyek közlekedési kedvezményeiről szóló 102/2011.(VI.29.) Korm. rendeletben meghatározott állapota miatt ilyen személynek minősül, **és ezt a tényt az ott meghatározott szakvélemény igazolja**.

Azok az adózók, akik a 2017. évre vonatkozóan a fentebb említett jogcímen gépjárműadó kedvezményt/mentességet kívánnak érvényesíteni, **azt a www.nyirpazony.hu honlapról letölthető Gépjárműadó bevallási nyomtatványon tehetik meg**.